钦定古今图书集成/明伦汇编/氏族典/第194卷 > 《廖用贤尚友录》 > 焦养直
## 钦定古今图书集成/明伦汇编/氏族典/第194卷 > 《廖用贤尚友录》 > 焦养直

按《元史焦养直传》：“养直，字无咎，东昌堂邑人。夙以才
器称。至元十八年，世祖改符宝郎为典瑞监，思得一
儒者居之。近臣有以养直荐者，帝即命召见，敷对称
旨，以真定路儒学教授超拜典瑞少监。二十四年，从
征乃颜。二十八年，赐宅一区，入侍帷幄，陈说古先帝
王政治，帝听之每忘倦。大德三年，迁集贤侍讲学士七年，诏傅太子于宫中，启沃诚至。八年，代祀南海。九
年，进集贤学士。十一年，升太子谕德。至大元年，授集
贤大学士，告老归而卒。赠资德大夫、河南等处行中
书省右丞，谥文靖。子德方，以荫为兴国路总管府判
官。